El Premi Josep Maria Vilaseca i Marcet es va crear amb la finalitat de promoure l'estudi científic de temes relacionats amb l'autonomia política i el federalisme.
Segons el que disposa el Decret 184/2013, de 25 de juny, de reestructuració del Departament de Governació i Relacions Institucionals, l'Institut d'Estudis Autonòmics té la funció de promoure l'estudi i la recerca sobre les autonomies polítiques territorials a l'Estat espanyol i a l'estranger en els aspectes constitucional, polític, econòmic, social i administratiu, amb especial atenció al règim d'autonomia de Catalunya.
Per això, atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta del director de l'Institut d'Estudis Autonòmics i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Convocar el V Premi Josep Maria Vilaseca i Marcet de l'Institut d'Estudis Autonòmics per a estudis sobre autonomia política i federalisme corresponent a l'any 2014.
Aprovar les bases reguladores del Premi Josep Maria Vilaseca i Marcet de l'Institut d'Estudis Autonòmics per a estudis sobre autonomia política i federalisme que consten en l'annex d'aquesta Ordre.
La dotació del premi és de 20.000 euros i resta condicionada a l'existència de crèdit adequat i suficient en l'aplicació pressupostària GO01D/483000100/1140/0000, o partida equivalent del pressupost per a l'any 2014, de la Generalitat de Catalunya.
4.1 Les persones sol·licitants han de presentar la documentació requerida prevista en la base 4 de l'annex d'aquesta Ordre al registre de l'Institut d'Estudis Autonòmics, sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4.2 El termini de presentació de sol·licituds comença l'endemà de la publicació d'aquesta Ordre en el DOGC i expira el 15 de setembre de 2014.
Correspon al secretari general del Departament de Governació i Relacions Institucionals atorgar el Premi que preveu aquesta convocatòria.
L'òrgan competent per a l'ordenació i la instrucció del procediment d'atorgament d'aquest premi és l'Àrea de Recerca de l'Institut d'Estudis Autonòmics.
La resolució d'atorgament del premi serà notificada a les persones interessades per correu certificat d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Amb caràcter previ, contra l'acte de convocatòria, les persones interessades poden interposar recurs de reposició davant la consellera de Governació i Relacions Institucionals, en el termini d'un mes a comptar de la data de publicació en el DOGC.
Aquestes bases tenen per objecte regular el Premi Josep Maria Vilaseca i Marcet de l'Institut d'Estudis Autonòmics per a estudis sobre autonomia política i federalisme.
Pot optar a aquest premi qualsevol persona major d'edat de nacionalitat espanyola o estrangera.
3.1 La dotació del premi és l'especificada en l'article 3 de l'Ordre de convocatòria.
3.2 El premi és incompatible amb qualsevol subvenció o ajut que el candidat/a obtingui o hagi obtingut en relació amb el treball presentat.
En el cas que s'atorgui el premi a un candidat/a i, amb posterioritat, aquest candidat/a obtingui una subvenció o ajut, haurà de renunciar bé al premi, bé a la subvenció o ajut i, si s'escau, reintegrar l'import del premi.
4.1 Els treballs han de tenir un màxim de 450 pàgines per una cara, interlineat 1,5, tipus de lletra Arial, cos 12 per al text principal i 10 per a les notes a peu de pàgina.
4.2 Els treballs es poden presentar en català, castellà, anglès, francès o italià.
En tots els casos s'ha d'adjuntar un resum en anglès d'un màxim de dues pàgines, així com l'índex traduït a l'anglès.
4.3 Les persones sol·licitants han de presentar sis exemplars en paper de la seva obra, i un CD que en contingui l'arxiu informàtic, en el registre de l'Institut d'Estudis Autonòmics, sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4.4 Els treballs en paper i en CD no poden portar cap identificació de qui és l'autor, sinó únicament el títol del treball.
4.5 Els treballs i el CD han d'anar acompanyats d'un sobre tancat, en el qual s'ha de fer constar el títol de l'obra, que ha de contenir:
a) La sol·licitud de participació, mitjançant el model normalitzat que es pot obtenir a les dependències de l'Institut d'Estudis Autonòmics (Palau Centelles, Baixada de Sant Miquel, 8, 08002 Barcelona), en la pàgina web [URL] i en la pàgina web de l'Oficina Virtual de Tràmits [URL], amb la informació següent:
a.3) Una declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com de les obligacions amb la Tresoreria General de la Seguretat Social.
a.4) Una declaració responsable de no estar inclòs/osa en cap de les circumstàncies que preveu l'article 13 de la Llei 38/2003, de 17 de novembre, general de subvencions.
a.5) Una declaració responsable de no haver obtingut cap subvenció o ajut en relació amb el treball presentat.
a.6) Una autorització a l'Institut d'Estudis Autonòmics per fer les consultes necessàries a l'efecte de verificar les dades d'identitat de la persona sol·licitant, així com d'acreditar que està al corrent de les seves obligacions tributàries amb l'Agència Estatal d'Administració Tributària i amb l'Agència Tributària de Catalunya, i de les obligacions amb la Tresoreria General de la Seguretat Social.
En cas que no s'autoritzi la comprovació, caldrà incorporar dins el sobre una fotocòpia del DNI/NIE i, en cas de resultar guanyador/a del premi, haurà d'aportar els certificats acreditatius del compliment de les obligacions esmentades.
b) en el cas de persones estrangeres sense NIE, una fotocòpia del passaport.
4.6 La participació en aquest concurs implica la plena acceptació de totes les bases.
4.7 Es pot obtenir informació addicional sobre el premi en la pàgina web http://www.gencat.cat/iea, o en l'adreça electrònica: [EMAIL]
L'òrgan competent per a l'ordenació i la instrucció del procediment d'atorgament del premi a què es refereixen aquestes bases és l'Àrea de Recerca de l'Institut d'Estudis Autonòmics.
a) El/la director/a de l'Institut d'Estudis Autonòmics, que el presidirà.
b) La persona responsable de l'Àrea de Recerca de l'Institut d'Estudis Autonòmics, que actuarà com a secretari/ària.
c) Quatre professors/ores universitaris/àries de l'àmbit de les ciències socials, designats pel director o directora de l'Institut d'Estudis Autonòmics, dels quals almenys un ha de pertànyer a una universitat estrangera.
Els membres del jurat que no pertanyin a l'Administració de la Generalitat de Catalunya tenen dret a percebre les remuneracions que fixi el director/a de l'Institut, de conformitat amb la normativa vigent en matèria de contractes del sector públic.
El premi s'atorgarà a la millor obra científica, original i inèdita, l'objecte de la qual podrà ser qualsevol aspecte directament relacionat amb l'autonomia política i el federalisme.
El jurat valorarà els treballs presentats d'acord amb els criteris següents:
b) L'aportació a la doctrina sobre l'organització territorial dels estats.
c) En el cas de treballs empírics, l'aportació de dades pròpies.
d) La solidesa metodològica i el rigor científic de les conclusions.
e) La vinculació amb les quatre línies de recerca prioritàries de l'Institut d'Estudis Autonòmics:
El desenvolupament de l'autogovern de Catalunya.
L'estat autonòmic i la seva evolució.
L'autonomia de Catalunya en el context europeu.
Les autonomies polítiques, el federalisme i altres formes d'autogovern.
f) La vinculació amb altres línies de recerca d'interès per a l'Institut d'Estudis Autonòmics:
L'estudi del pluralisme nacional i cultural.
El tractament de les minories i dels grups nacionals minoritaris.
7.1 Correspon al secretari/ària general del Departament de Governació i Relacions Institucionals l'atorgament del premi que preveu aquesta convocatòria.
7.2 La resolució serà notificada a les persones interessades per correu certificat d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.3 Contra la resolució de concessió, que no exhaureix la via administrativa, les persones interessades poden interposar recurs d'alçada davant el conseller/a de Governació i Relacions Institucionals en el termini d'un mes des de la notificació, d'acord amb els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.4 La resolució es publicarà en el DOGC.
El premi podrà ser declarat desert si cap treball obté el mínim de qualitat requerida a judici de la majoria del jurat.
L'import corresponent al premi per al guanyador o guanyadors es farà efectiu en un sol termini i es començarà a tramitar una vegada s'hagi adoptat la resolució d'atorgament corresponent.
-10 Altres obligacions de les persones beneficiàries
10.1 El guanyador o guanyadora cedeix en exclusiva a l'Institut d'Estudis Autonòmics els drets de reproducció, distribució, transformació (traducció a altres idiomes diferents de l'original) i comunicació pública de l'obra en totes les modalitats d'explotació existents en el moment de l'atorgament del premi, per un període de tres anys, a comptar de la data de publicació de la resolució a què fa referència la base 7.
L'Institut d'Estudis Autonòmics pot sol·licitar al guanyador o guanyadora l'adaptació de l'obra als criteris de publicació de qualsevol de les seves col·leccions.
En tot cas, en qualsevol edició o presentació de l'obra, total o parcial, un cop transcorregut el termini indicat, s'haurà de fer constar l'atorgament del premi per part de l'Institut d'Estudis Autonòmics.
10.2 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
-11 Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal de les persones sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot el que no es reguli expressament en aquestes bases, s'aplicaran les previsions del capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 38/2003, de 17 de novembre, general de subvencions; el Reial decret 887/2006, de 21 de juliol, que aprova el Reglament de la Llei 38/2003, de 17 de novembre, general de subvencions, i l'Ordre d'1 d'octubre de 1997, sobre tramitació, justificació i control d'ajuts i de subvencions.